د پاکستان ایټمي پروگرام په حقله د اسرائیل جاسوسي
د کال ١٩٨٢ د جولائي په میاشت کې د سي ائي ای نائب مشر جنرل ورنن والټرز د پاکستان دوره ووکړه او صدر ضاالحق ته يي معلومات وړاندې کړل چې ایټمي وسلو ترلاسه کولو د پاره پاکستان خفیه کوششونه تند کړې دي. رپورټ وايي ضاالحق وویل دغه معلومات به صحیح وي خو لوظ يي ووکړو پاکستان به ایټمي وسلې نه تیاروي
اسرائیل د پاره د جاسوسۍ په جرم سزا شوی امریکائي شهري جانتن پولارډ چې کال ١٩٨٧ کې ورته د عمر قید سزا ورته ورکړی شوې ده، د پاکستان ایټمي پروگرام په حقله يي هم معلومات اسرائیل ته منتقل کړې دي. د امریکې خبري ادارې ایسو سې ایټډ پریس یا ای پي د رپورټ ترمخه د کال ١٩٨۴ او ١٩٨٥ په مهال پولارډ اسلام آباد سره نزدې کهوټه کې د پاکستان ایټمي پلانټ په حقله امریکائي دستاوزیرات اسرائیل ته منقتل کړې وو. پولارډ چې د امریکې د سمندر ي پوځ د جاسوسۍ په څانگه کې وو اسرائيل د پاره يي هم جاسوسي کوله. کال ١٩٨٧ کې ورته د عمر قید سزا ورکړی شوې ده خو په ٢٠١٥ کې په ضمانت ازادیدی شي. تیره هفته د امریکې استخباراتي ادارې سي آئي ای یو دستاویز شائع کړو چې پکې ددې خبرې جاج اخستل شوی چې د پولارډ د لاسه د امریکې د جاسوسۍ کار ته تر څه حده پورې نقصان رسیدلی دی. د دستاوزیر نوم دی "جانتن جی پولارډ ایسپیناج کیس ای ډیمیج اسسمنټ." سي آئي ای دغه دستاویز واشنگټن کې د جارج واشنگټن یونیورسټۍ نیشنل سکیورټي ارکایو نومې ادارې په خواست شائع کړی دی چې ځنې برخې د خفیه ساتلو د پاره په توره سیاهۍ پټې کړی شوې دي. نیشنل سکیورټي ارکایو حکومت کې د رازدارۍ مخه نیولو د پاره کار کوي. په پولارډ د مقدمې په وخت عدالت ته خپل بیان کې د امریکې پخواني خارجه وزیر کیسپر وائنبرگر ویلي پولارډ اسرائیل ته دومره دستاویزات منتقل کړې چې یوه وړه کوټگۍ ترې ډکیدی شي. د پاکستان ایټمي پروگرام سره سره پولارډ د ځنې عرب هیوادونو په حقله هم اسرائیل ته جاسوسي کوله او ددغه هیوادونو د وسلو اخستلو کوششونو په حقله بې رپورټونه لیږل چې پکې تیونس کې فلسطینیي تنظیم پې ایل او په حقله هم معلومات شامل وو. کال ١٩٨٥ کې اسرائیل هم ددغه معلوماتو په بنیاد تیونس کې د پې ایل او په مرکزي دفتر حمله ووکړه. د نیشنل سکیورټي ارکایو په ویب پاڼه شائع شوې د پولارډ په حقله معلوماتو کې د پاکستان ذکر ١٠ واره شوی دی خو تفصیلات پکې نه دي وړاندې کړی شوې. په ځنې پاڼو کې د افغانستان کې د روس خلاف د جنگ او په دې کې د پاکستان د کردار ذکر هم شوی دی. د پاکستان ایټمي پروگرام په حقله هم په دغه ویب پاڼه نور شائع شوې معلوماتو کې وویل شوې د کال ١٩٨٠ پورې امریکایانو ته معلومه شوې وه چې د پاکستان ایټمي پروگرام ښه پرمختگ کړی دی خو افغانستان کې روس خلاف جنگ کې د پاکستان د مرستې په وجه امریکې د پاکستان پرضد څه گام اخستلو نه ډډه کوله. د کال ١٩٨٢ د جولائي په میاشت کې د سي ائي ای نائب مشر جنرل ورنن والټرز د پاکستان دوره ووکړه او صدر ضاالحق ته يي معلومات وړاندې کړل چې ایټمي وسلو ترلاسه کولو د پاره پاکستان خفیه کوششونه تند کړې دي. رپورټ وايي ضاالحق وویل دغه معلومات به صحیح وي خو لوظ يي ووکړو پاکستان به ایټمي وسلې نه تیاروي. یو دستاویز کې دا هم وویل شوې د صدر رونلډ ریگن حکومت نه غوښتل پاکستان دې ورسره د خپل ایټمي پروگرام په حقله معلومات شریک کړې ځکه چې ددې په ترڅ کې به حکومت پاره گرانه شوې وه چې کانگرس ته دا تصدیق ووکړي چې پاکستان ایټمي وسله نه جوړي. دستاویز کې وویل شوې چې د اعتماد کموال د امریکې او پاکستان د تعلقاتو اهم عنصر وو چې اوس هم د اسلام آباد او واشنگټن په تعلقاتو کې موجود دی. د کال ١٩٨٢ د ډسمبر په میاشت کې د امریکې خارجه وزیر جارج شلز صدر ریگن ته دا خبرداری ورکړو شواهد موجود دي چې صدر ضیاالحق د ایټمي وسلو نه جوړو خپل لوظ نه ورستو شوی دی.